

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-29048-ISAW-1/2021**

Заводни број: **351-399/2021-01**

Дана: 07.09.2021. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву, Совиљ Петра из Бачког Грачаца, улица Маршала Тита бр. 37, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

 **Р Е Ш Е Њ Е**

**Одбацује се** захтев **Совиљ Петра из Бачког Грачаца**, улица Маршала Тита бр. 37, за издавање решења о одобрењу извођења радова на уградњи унутрашње гасне инсталације-породична стамбена зграда П+0, на катастарској парцелибр. **212 к.о. Бачки Грачац**, **због неиспуњености формалних услова за поступање по истом.**

 **О б р а з л о ж е њ е**

Совиљ Петар из Бачког Грачаца, улица Маршала Тита бр. 37, преко пуномоћника, Новаковић Љубомира из Куле, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Идејни пројекат- главна свеска 0 - израђен под бројем 3Д 46-01/08-21/0 од август 2021. године, од стране ПР Дражен Васиљевић-Радња за постављање гасних грејних и водоводних инсталација 3Д инжењеринг-Плус Врбас Сомбор, Стапарски пут бр. 13 одговорно лице Дражен Васиљевић, главни пројектант Владимир Ђурић, дипл.инж.маш., лиценца ИКС бр. 330 2264 03;
* Идејни пројекат – свеска 6 – пројекат машинских инсталација, израђен под бројем 3Д 46-01/08-21/6 од август 2021. године, од стране ПР Дражен Васиљевић-Радња за постављање гасних грејних и водоводних инсталација 3Д инжењеринг-Плус Врбас Сомбор, Стапарски пут бр. 13 одговорно лице Дражен Васиљевић, главни пројектант Владимир Ђурић, дипл.инж.маш., лиценца ИКС бр. 330 2264 03;
* Пуномоћ- овлашћење за подношење захтева;
* Решење ЈП „Србијагас“ Нови Сад, број: 06-02-1/к-1269 од 11.06.2021. године;
* Катастарско топографски план;
* Решење о озакоњењу број: 356-12/2021-01 од 04.06.2021. године;
* Копија плана катастарске парцеле 212 к.о. Бачки Грачац;
* Препис листа непокретности бр. 1394 к.о. Бачки Грачац и
* Доказ о уплати прописаних такси и накнада за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**Увидом у поднети захтев утврђено је:**

**- у приложеном Идејном пројекту није наведена класификациона ознака и категорија објекта како би наведени радови били изузети од обавезе прибављања локацијских услова и**

**- у Идејном пројекту подаци о спратности објекта, који је предмет прикључења, нису усклађени са спратношћу у приложеном решењу о озакоњењу.**

Како захтев садржи горе наведени недостатак, у складу са чланом 28. став 6. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

**Поука о правном средству**: Против овог решења може се изјавити приговор Општинском већу општине Оџаци у року од три дана од дана достављања, кроз Централни информациони систем за електронско поступање у оквиру обједињене процедуре.

Обрадио:

дипл.правник Светлана Јовановић

Руководилац Одељења,

дипл.инж.грађ., Татјана Стаменковић